**14. maj 2012**

**Bestyrelsen har modtaget følgende 3 forslag til behandling på generalforsamlingen i Rude Sø Ejerlag 23.5.2012**

1.

Vi vil gerne stille følgende forslag til behandling på generalforsamlingen for 2012:

**Trimning af bevoksningen på øen**

Øen er i de senere år vokset til - både på selve øen, men også med mange vildskud ude i vandet.

Det betyder blandt andet, at øen langsomt breder sig og at det de seneste par år har været svært at passere øen uhindret indenom. Og det tager lidt af charmen ved at have en ø i søen, at man ikke kan ro / løbe på skøjter rundt om øen. Vi foreslår derfor, at øen trimmes, så nogle af skuddene ude i vandet fjernes - også sådan at passagen ryddes, så man igen uhindret kan sejle/skøjte indenom.

Vi er klar over, at øen er "fredet", men mener at en trimning af bevoksningen på øen/i vandet omkring øen vil medvirke til at bevare den som en ø i søen.

Med venlig hilsen

Charlotte og Flemming Nielsen,

Rudesøvej 2

2.

Jeg har et forslag som jeg gerne vil have med på generalforsamlingen den 23.05.2012.

Jeg forslår der bliver ryddet op på øen, beskåret træer og buske. Oprydningen af øen kunne finde sted til vinter, når vi kan gå på søen - Jeg har kontakt til et firma som gerne vil afgive tilbud på arbejdet.

Med venlig hilsen

Janne Kaiser
Ved Rudesø 4,
2840 Holte

3.
**Bestyrelsen foreslår følgende ændringer i vedtægterne:**
I § 4 fjernes teksten:

***Mindst en af disse skal være bosiddende på Rudesøvej og en på Landsevej eller Søholmen, og et af bestyrelsens medlemmer skal altid være en grundejer, hvis ejendom grænser direkte til Rude Sø.***
I § 8 ændres teksten 2 sidste sætninger i første afsnit:

Fra:
*Til generalforsamlingen indkaldes medlemmerne skriftligt. Skrivelsen skal indeholde dagsorden og udsendes med mindst 21 dages varsel.*
Til:
***Til generalforsamlingen indkaldes medlemmerne skriftligt eller via mail. Indkaldelsen skal indeholde dagsorden og udsendes med mindst 21 dages varsel.***
og teksten i sidste sætning i sidste afsnit:

Fra:
*Bestyrelsen sørger for, at forslagene er medlemmerne i hænde 7 dage før generalforsamlingen.*
Til:
***Bestyrelsen sørger for, at forslagene er tilgængelige for medlemmerne 7 dage før generalforsamlingen, enten skriftligt, via mail eller ved opslag på hjemmesiden.***

Med venlig hilsen

Bestyrelsen, Rude Sø Ejerlag